היבטי מיסוי בהכנסת נער שהוא "עובד עצמאי"

נער שהוא "עובד עצמאי", עובד במוסיקה, בתקליטים.

השאלות הן:

1. האם הנער הזה צריך לתת קבלה על הכסף שהוא מקבל על השירות שהוא נותן ?

2. מה מצוי בחוק בעניין "ביטוח צד שלישי", הכרוך בעיסוקי הנער האמור ?

3. מה מצוי בחוק בעניין ביטוח גורמים זרים, הכרוכים בעיסוקי הנער האמור ?

יניב גבריאל משיב:

מודגש בזה, כי התשובה, כאן, היא בכפיפות להנחות דלהלן:

l ההכנסה היא לפי סעיף 2(1) ל"פקודת מס הכנסה (נוסח חדש), התשכ"א-1961" ("עסק ומשלח-יד").

l בעל ההכנסה תואם את הגדרת "עוסק זעיר" לפי סעיף 31(3) ל"חוק מס ערך מוסף, התשל"ו-1976" [להלן - "חוק מע"מ"]:

"עסקאות של עוסק זעיר שמחזור העסקאות שלו הוא פחות מ59,100 ש"ח [בשנת 2000] ...".

l בעל ההכנסה אינו נמנה על אחת מהקבוצות, המנויות בתקנה 13 ל"תקנות מס ערך מוסף (רישום), התשל"ו-1976(1).

l הנער הוא תושב ישראל, שטרם מלאו לו 18 שנים.

v

היבטי מס הכנסה

מערכת החשבונות, שחייב הנער לנהל, תכלול לפחות את אלה(2):

l שוברי קבלה [שוברי קבלה ייערכו לכל תקבול בנפרד, ורישום התקבול ייערך מיד עם קבלתו(3)]; או, ספר פדיון יומי [סכום כל תקבול יירשם בנפרד, וסיכום סך כל התקבולים יחושב ויירשם באותו יום או למוחרתו בבוקר(4)].

l תיק תיעוד חוץ.

היבטי מס ערך מוסף

לפי חוק מע"מ - "עוסק זעיר", בדומה ל"עוסק מורשה", חייב להוציא חשבונית עסקה על כל עסקה שביצע; וזאת, גם אם העסקה פטורה ממס. מאידך, אין העוסק רשאי להוציא חשבונית-מס(5).

היבטי ביטוח לאומי

ככלל - תושב ישראל, שטרם מלאו לו 18 שנים (למעט: אישה נשואה שאינה עובדת מחוץ למשק ביתה), אינו חייב לשלם דמי ביטוח לאומי(6).

הפניות המשיב:

(1) ראה הוראת פרשנות 3/94, מדצמבר 1994, מטעם אגף המכס והמע"מ - "ידע למידע" 221, פברואר 1995, עמוד 208.

(2) סעיף 2א ל"הוראת מס הכנסה (ניהול פנקסי חשבונות) (מס' 2), התשל"ג-1973" [להלן - "הוראות ניהול ספרים"].

(3) סעיפים 5 ו-17 להוראות ניהול ספרים.

(4) סעיף 6 להוראות ניהול ספרים.

(5) סעיפים 45 ו-47 לחוק מע"מ

(6) ראה "חוק הביטוח הלאומי [נוסח חדש], התשנ"ה-1995".
 ____________________________________________________________________
יניב גבריאל, הוא מומחה מס אשר שימש בעבר כיועץ מיוחד לרשות המיסים בישראל בנושאי מיסים ושינויי חקיקה. משמש כמנהל וכבעלים של המכללה למיסים ולחשבונאות. בעל נסיון של כ-20 שנים בתחום ההוראה וממציא שיטות לימוד ייחודיות לכל המקצועות. המכללה למיסים ולחשבונאות נוסדה לפני כ-15 שנים והיא בעלת נסיון עשיר של אלפי בוגרים שנקלטו במשק העבודה, והגיעו לעמדות מפתח, שמהן הם ממשיכים לשלוח תלמידים למכללה למיסים ולחשבונאות. המכללה למיסים ולחשבונאות מציעה מגוון קורסים והשתלמויות בתחום המיסים והחשבונאות כגון:
חשב שכר בכיר   |   חשב שכר   |   מחשוב שכר   |   מרתון לנכשלים בחשבות שכר   |   חשבונאי פיננסי   |   הכשרה מעשית למנהלי חשבונות   |   הצהרות הון   |   אמנות הדיון במס הכנסה   |   מרתון לנכשלים בייעוץ מס   |   מיסוי מקרקעין   |   מס ערך מוסף   |   ביטוח לאומי   |   דיני עבודה   |   יועצי מס   |   חשבונאי בכיר מדופלם   |   ניתוח דוחות כספיים   |   הנהלת חשבונות סוג 2 + 1   |   הנהלת חשבונות סוג 3   |   תכנון מס בפרישה   |   ביקורת פנימית   |   חשבים ומנהלי כספים   |   תמחיר תקציב ובקרה   |   ניהול עסקי   |   העצמה ויזמות עסקית   |   ניהול עמותות ומלכ"רים   |   ניהול תקציב משפחתי   |   הכשרת מאמנים עסקיים   |   השבחת חברות   |   מיסוי שוק ההון   |   ניהול סיכונים   |   הכשרת דירקטורים   |   הכשרת מנהלים   |   חשיבה עסקית   |   ניהול עסקים   |   ניהול משאבי אנוש   |   תכנוני מס   |   ניהול ספרים   |   מיסוי עסקאות קומבינציה   |   מיסןי היחיד   |   יסודות ודיני ביטוח   |   כלכלה   |   חשבונאות   |   סטטיסטיקה   |   מימון   |   ביטוח פנסיוני   |   ניתוח ניירות ערך   |   ביטוח רכוש   |   ביטוח תאונות   |   ביטוח ימי   |   סוגי רישיונות  |   כלכלה  |   חשבונאות   |   סטטיסטיקה ומימון  |   דיני ניירות ערך ואתיקה מקצועית   |   בחינה מקצועית א'  |   בחינה מקצועית ב'  |   סוגי רישיונות  |   תגיות   |   מפת האתר   |   
לפרטים נוספים ולהרשמה ניתן לפנות בטלפון (רב קווי) 1-700-700-088 או להיכנס לכתובת המכללה באינטרנט : www.taxcollege.co.il